Rod Galahad

*“Rod Galahad patril medzi známe rody na Mythii a ich členovia sa nikdy neprevinili voči kráľovi a Svetlu. Všetci členovia slúžili či už v ozbrojených zložkách, v Cirkvi alebo boli remeselníci. Vždy však svojimi činmi prispievali a pomáhali. Avšak tento rod, po nešťastných udalostiach, upadá do zabudnutia a preto je dôležité, aby si ho všetci v dobrom pripomínali a nezabudli, že takýto úctyhodný rod slúžil Modrostrešiu, kráľovi a Svetlu.”* (úvod z Kronika Rodu Galahad)

## História rodu

Nanešťastie sa o rode nevie nič, než prišiel Rodrik Galahad na Mythiu so stormwindskou expedíciou pred sto rokmi. Ostal na Mythii a pomáhal vystavať prvé stany a domy na mieste, ktorému začali hovoriť Modrostrešie, po tom, čo expedícia zaútočila na severanský tábor. Potom pokračoval vo svojom rode na Mythii, ktorý si zažil naozaj ťažké časy, ktoré mnohých členov rodu stálo život.

O histórii rodu napísali Talia Silverfox a Aaron Crawford, ktorí pracovali na farme, ktorú založil samotný Gabriel Galahad. Existujú dve kópie tejto knihy. Jedna je uložená v archíve na radnici Modrostrešia a druhá sa nachádza na farme.

## Kronika rodu

Korene rodu siahajú do dávnej minulosti. Vždy sa po častiach nájdu nejaké ďalšie spisy, ktoré sú čoraz staršie a staršie.

Zaznačené sú hlavne mená tých, ktorí pokračovali alebo ešte pokračujú v rode, ale sú tam spomenuté všetky známe mená, ktoré patrili alebo stále patria do rodu Galahad. Nový odstavec bude začínať vždy menom toho, kto založil rodinu a o členoch jeho rodiny tam bude ďalej písané.

### **Rodrik Galahad**

Ako nám najďalej spisy z radnice Modrostrešia dovolujú, tak vieme, že Rodrik bol ten, ktorý pokračoval v rode Galahad na Mythii. Čiže vieme, že rod Galahad nie je pôvodom z Mythie. Vo spisoch sa uvádza, že Rodrik prišiel zo Stormwindu. Stal sa tam paladinom a vraj mal aj titul, ten sa však v spisoch neuvádza. Prišiel so stormwindskou expedíciou, ktorá aj bola prvými zakladateľmi mesta Modrostrešie.

Ďalej spisy uvádzajú, že si zobral za ženu Amber Peytonovú, ktorá bola paladinkou pôsobiacou v Modrostreší. Neuvádza sa však jej pôvod ani jej rodina, takže sa predpokladá, že jej rodina nikdy neprišla na Mythiu.
Spoločne mali jediného syna a ním bol Mallory. Rodrik a Amber zomreli rukou démona menom Zuaniase, ktorý spôsobil nespočet strát dokiaľ ho nezahubila expedícia z Kirin Tor.

### **Mallory Galahad**

Keď bol Mallory mladý muž, zastihla ho doba brannej povinnosti. To bol možno dôvod prečo sa nestal paladinom a pokračoval ďalej v úlohe vojaka. Podla spisov bol jedným z uznávaných dôstojníkov v ozbrojených zložkách mesta.

Zobral si za ženu Ashley Peerce. Paul Peerce bol otcom Ashley a taktiež skvelý obchodník a remeselník. So svojou milenkou Simonou Lorren zdedili loď po rodičoch Paula.

Paul Peerce a Simona Lorren, bohatí remeselníci a obchodníci, zanechali Ashley bohaté veno a neskôr odpluli z Mythie. Nemali svadbu, dokonca neboli ani zasnúbení a o ich osude sa ďalej nič nevie.

Mallory a Ashley sa usadili v Modrostreší, kde sa im narodil ich syn Gabriel. Mallory však nezanechal život vojaka, čo ho stálo život na bojisku. Ashley zomrela po dosiahnutí vysokého veku. Ďalej v rode pokračoval Gabriel, ktorý sa uberal iným smerom a to zaistiť svojmu rodu zázemie na Mythii.

### **Gabriel Galahad**

Gabriel pokračoval v stopách svojho otca. Pridal sa k ozbrojeným zložkám mesta. Od armády potom odišiel,

keď si zobral za ženu Julianu Amberpine.

Rodina Amberpine bola jednou z tých, ktorá prišla kolonizovať Mythiu a bola jednou zo zakladatelov mesta Modrostrešie.

Julianin otec Julius patril k ozbrojeným zložkám Modrostrešia a Julianina matka Maria bola kňažnou Cirkve, ktorá pôsobila v kostole. Julius podľahol chorobe, ktorá sa v ich rodine dedila po niekoľkých generáciách a Maria zomrela po dosiahnutí vysokého veku.

Gabriel a Juliana mali spolu dve deti Sedrica a Rosallie. Po odchode z armády mal možnosť trénovať ďalšie generácie, ale rozhodol sa inak. Gabriel a Juliana pomáhali vybudovať farmu kúsok od mesta Modrostrešie, kde vytvorili zázemie pre svoj rod, blízkych priateľlov a pracovníkov. Juliana neskôr zomrela na vážnu nemoc ako jej otec Julius.
Gabriel sa neskôr zoznámil s Ginou Silverfoxovou a jej dcérou Luciou Silverfoxovou. Vie sa, že Ginu jej manžel opustil a odišiel z Mythie aj s jeho milenkou. Gabriel a Gina sa zasnúbili, ale svadby sa nedočkali.
Farma sa často potýkala s problémami. Na dobytok útočili vlci, na farmu útočili banditi a dokonca aj Pohroma. Boli to ťažké a krušné časy, ktoré stáli život mnoho ludí. Farma bola neskôr postavená priamo pred mesto po konečnom útoku Pohromy, ktorá zničila starú farmu. Počas útokov na farmu, zomrel Gabriel na slabé srdce. Gina po nejakom čas zmizla. Nikto o nej nikdy viac nepočul.
Jej dcéra Lucia bola mladé dievča, ktorá bola tak trochu rebelka. Nepočúvala dospelých, ale za to bola najlepšou kamarátkou Vivien. Lucia je tiež jednou z tých, čo zmizli počas útokov.
Rosallie, ktorá bola dcéra a posledné dieťa Gabriela a Juliany, bola mladá farmárka, ktorá sa starala najmä o zvieratá. O nej nemáme žiadne informácie. Nevieme či utiekla z domu alebo zmizla či zomrela počas útokov, ale nikdy sa už nenašla.

### **Sedric Galahad**

Sedric bol prvým dieťaťom a jediným synom Gabriela a Juliany. Žil celý život na farme a učil sa sám šermu, aby farmu chránil. Bol známy aj tým, že mal jedno oko modré a druhé zelené.
Zobral si za ženu istú Lilien, o ktorej sme nemohli nájsť žiadne spisy, ba dokonca nevieme ani jej priezvisko. Spoločne mali svoje jediné dieťa a to najmladšieho člena rodu Vivien.
Lilien zomrela pri útoku banditov na farmu. Sedricovi sa podarilo zachrániť len Vivien, ktorá bola v tedy ešte bábätko. Sedric kvôli žialu odišiel na pár mesiacov sám do lesov. Po návrate spal v lesoch, ale inak sa venoval farme a svojmu jedinému dieťaťu.
O konci Sedrica sa vie málo. Vraj ho naposledy videli pri jeho rannom výcviku na kraji lesa. V spisoch sme zistili, že tou dobou bol v lesoch nebezpečný kult. Je pravdepodobné, že skončil v ich spároch, ale to sa možno nikdy nedozvieme.
Nanešťastie nevieme, či rod Galahad má členov aj mimo Mythie, preto predpokladáme, že osud rodu leží v rukách najmladšieho člena rodu.

### **Vivien Galahad**

Posledný známy žijúci člen rodu je Vivien - jediné dieťa Sedrica a Lilien. Osud rodu je v jej rukách. Buď sa jej podarí znovu vzkriesiť rod alebo upadne úplne do zabudnutia.

## Rodinná pamiatka

Rodrik Galahad bojoval so štítom, na ktorom je erb rodu Galahad. Ten neskôr zdelil jeho syn a predával sa z generácie na generáciu. Bola to veľká vzácnosť, pretože je to jediná zbraň a vlastne aj jediná vec, na ktorom sa nachádza tento erb. Keď Gabriel Galahad odišiel z armády a založil farmu, štít sa honosne pýšil v dome farmy, kde bol na očiam všetkým, ktorí vošli do domu. Nanešťastie, počas posledných útokov sa štít stratil.

## Rodokmeň rodu

Naznačené mená priamych členov rodu a príbuzenstva. Prečiarknuté mená tých, ktorých smrť bola potvrdená. Ak sú niektorí nezvestní alebo ich smrť nebola potvrdená, sú stále braní ako živí.

### **Najbližšia rodina a rodinní priatelia**

Paul Peerce

Simona Lorren

Julius Amberpine

Maria Amberpine

Gina Silverfox

Lucia Silverfox

Alliroth Crowley Redmont

Barry Reed

Naxius Westwing